title: 2011/181/EU: Neuvoston ja neuvostossa kokoontuneiden jäsenvaltioiden hallitusten edustajien päätös, annettu 15 päivänä lokakuuta 2010 , Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen allekirjoittamisesta ja väliaikaisesta soveltamisesta

text:
               25.3.2011

               FI

               Euroopan unionin virallinen lehti

               L 79/1

         NEUVOSTON JA NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,
   annettu 15 päivänä lokakuuta 2010,
   Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen allekirjoittamisesta ja väliaikaisesta soveltamisesta
   (2011/181/EU)
   EUROOPAN UNIONIN NEUVOSTO JA NEUVOSTOSSA KOKOONTUNEET EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 ja 7 kohdan sekä 218 artiklan 8 kohdan kanssa,
   sekä katsovat seuraavaa:

               (1)

               Komissio on neuvotellut unionin ja sen jäsenvaltioiden puolesta Jordanian hašemiittisen kuningaskunnan kanssa Euro–Välimeri-ilmailusopimuksen, jäljempänä ’sopimus’, noudattaen neuvoston päätöstä komission valtuuttamisesta aloittamaan neuvottelut.

               (2)

               Sopimus parafoitiin 17 päivänä maaliskuuta 2010.

               (3)

               Unionin ja jäsenvaltioiden olisi allekirjoitettava sopimus ja sovellettava sitä väliaikaisesti sillä varauksella, että sopimus tehdään myöhemmin.

               (4)

               On tarpeen säätää menettelyistä, joiden mukaisesti voidaan tarvittaessa päättää sopimuksen väliaikaisen soveltamisen lopettamisesta. On myös tarpeen säätää tarkoituksenmukaisista menettelyistä, jotka koskevat unionin ja jäsenvaltioiden osallistumista sopimuksen 21 artiklalla perustettuun sekakomiteaan ja sopimuksen 22 artiklassa määrättyyn riitojenratkaisumenettelyyn, sekä tiettyjen lentoturvallisuutta ja ilmailun turvaamista koskevien sopimuksen määräysten täytäntöönpanoa,

         OVAT HYVÄKSYNEET TÄMÄN PÄÄTÖKSEN:
   1 artikla
   Allekirjoittaminen
   1.   Hyväksytään Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen, jäljempänä ’sopimus’, allekirjoittaminen unionin puolesta sillä varauksella, että sopimuksen tekemisestä tehdään neuvoston päätös (1).
   2.   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että sopimus tehdään myöhemmin.
   2 artikla
   Väliaikainen soveltaminen
   Unioni ja sen jäsenvaltiot soveltavat sopimusta väliaikaisesti sopimuksen voimaantuloon asti alkaen sitä päivää seuraavan kuukauden ensimmäisestä päivästä, joka on aikaisempi seuraavista ajankohdista: i) päivä, jona on päivätty viimeinen niistä nooteista, joilla osapuolet ovat ilmoittaneet toisilleen sopimuksen väliaikaisen soveltamisen edellyttämien menettelyjen päätökseen saattamisesta, tai ii) jollei osapuolten mahdollisista sisäisistä menettelyistä ja/tai kansallisesta lainsäädännöstä muuta johdu, päivä, jona on kulunut 12 kuukautta sopimuksen allekirjoittamisesta.
   3 artikla
   Sekakomitea
   1.   Euroopan unionia ja sen jäsenvaltioita edustavat sopimuksen 21 artiklalla perustetussa sekakomiteassa komission ja jäsenvaltioiden edustajat.
   2.   Komissio vahvistaa Euroopan unionin ja sen jäsenvaltioiden kannan sekakomiteassa sopimuksen liitteen III tai liitteen IV muutosten osalta sopimuksen 26 artiklan 2 kohdan mukaisesti sekä sellaisten EU:n yksinomaiseen toimivaltaan kuuluvien asioiden osalta, jotka eivät edellytä päätöstä, jolla on oikeusvaikutuksia, ja tämä kanta ilmoitetaan ennalta neuvostolle ja jäsenvaltioille.
   3.   Sellaisiin sekakomitean päätöksiin, jotka koskevat EU:n toimivaltaan kuuluvia asioita, Euroopan unionin ja sen jäsenvaltioiden kannan hyväksyy neuvosto määräenemmistöllä komission ehdotuksesta, jolleivät EU:n perussopimuksissa määrätyt sovellettavat äänestysmenettelyt muuta edellytä.
   4.   Sellaisiin sekakomitean päätöksiin, jotka koskevat jäsenvaltioiden toimivaltaan kuuluvia asioita, Euroopan unionin ja sen jäsenvaltioiden kannan hyväksyy neuvosto yksimielisesti komission tai jäsenvaltioiden ehdotuksesta, jollei jäsenvaltio ole ilmoittanut neuvoston pääsihteeristölle kuukauden kuluessa kyseisen kannan hyväksymisestä, että se voi hyväksyä sekakomitean päätöksen ainoastaan lainsäädäntöelintensä suostumuksella.
   5.   Unionin ja jäsenvaltioiden kannan sekakomiteassa esittää komissio lukuun ottamatta asioita, jotka kuuluvat jäsenvaltioiden yksinomaiseen toimivaltaan, jolloin sen esittää neuvoston puheenjohtajavaltio tai neuvoston päätöksellä komissio.
   4 artikla
   Riitojen ratkaiseminen
   1.   Komissio edustaa unionia ja sen jäsenvaltioita sopimuksen 22 artiklan mukaisissa riitojenratkaisumenettelyissä.
   2.   Neuvosto tekee komission ehdotuksesta päätöksen sopimuksen 22 artiklan 7 kohdan mukaisten etuuksien soveltamisen keskeyttämisestä. Neuvosto tekee tämän päätöksen määräenemmistöllä.
   3.   Komissio, jota avustaa neuvoston nimeämä jäsenvaltioiden edustajien erityiskomitea, päättää kaikista muista sopimuksen 22 artiklan nojalla toteutettavista tarvittavista toimista asioissa, jotka kuuluvat EU:n toimivaltaan.
   5 artikla
   Ilmoittaminen komissiolle
   1.   Jäsenvaltioiden on ilmoitettava viipymättä komissiolle kaikista lentoliikenteen harjoittajan luvan epäämistä, kokonaan tai tilapäisesti peruuttamista taikka rajoittamista koskevista päätöksistä, joita ne aikovat tehdä sopimuksen 4 artiklan mukaisesti.
   2.   Jäsenvaltioiden on ilmoitettava viipymättä komissiolle kaikista pyynnöistä tai ilmoituksista, joita ne ovat tehneet tai jotka ne ovat vastaanottaneet sopimuksen 13 artiklan (Lentoturvallisuus) mukaisesti.
   3.   Jäsenvaltioiden on ilmoitettava viipymättä komissiolle kaikista pyynnöistä tai ilmoituksista, joita ne ovat tehneet tai jotka ne ovat vastaanottaneet sopimuksen 14 artiklan (Ilmailun turvaaminen) mukaisesti.

      Tehty Luxemburgissa 15 päivänä lokakuuta 2010.

            Neuvoston puolesta

            Puheenjohtaja

         E. SCHOUPPE

      (1)  Sopimuksen teksti julkaistaan yhdessä sen tekemistä koskevan päätöksen kanssa.


title: 2009/748/EY: Neuvoston päätös, tehty 9 päivänä lokakuuta 2009 , yhteisön kannasta juuttia käsittelevässä kansainvälisessä tutkimusryhmäneuvostossa juuttia käsittelevän kansainvälisen tutkimusryhmän toimeksiannon vahvistamista koskevan vuoden 2001 sopimuksen pidentämiseen

text:
               13.10.2009

               FI

               Euroopan unionin virallinen lehti

               L 268/9

      NEUVOSTON PÄÄTÖS,
   tehty 9 päivänä lokakuuta 2009,
   yhteisön kannasta juuttia käsittelevässä kansainvälisessä tutkimusryhmäneuvostossa juuttia käsittelevän kansainvälisen tutkimusryhmän toimeksiannon vahvistamista koskevan vuoden 2001 sopimuksen pidentämiseen
   (2009/748/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan toisen alakohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Juuttia käsittelevän kansainvälisen tutkimusryhmän toimeksiannon vahvistamista koskeva vuoden 2001 sopimus allekirjoitettiin ja tehtiin Euroopan yhteisön puolesta huhtikuun 15 päivänä 2002 neuvoston päätöksellä 2002/312/EY (1).

               (2)

               Sopimuksen 25 kohdan a ja b alakohdan mukaan juuttia käsittelevän kansainvälisen tutkimusryhmän toimeksiannon vahvistamista koskeva vuoden 2001 sopimus päättyy 26 päivänä huhtikuuta 2010, ellei sen voimassaoloa jatketa juuttia käsittelevän kansainvälisen tutkimusryhmäneuvoston päätöksellä yhdellä tai kahdella jaksolla, joiden kesto voi olla enintään neljä vuotta.

               (3)

               Yllä mainitun sopimuksen voimassaolon jatkaminen on yhteisön edun mukaista.

               (4)

               Juuttia käsittelevässä kansainvälisessä tutkimusryhmäneuvostossa esitettävä yhteisön kanta olisi määritettävä,

         ON PÄÄTTÄNYT SEURAAVAA:
   Ainoa artikla
   Euroopan yhteisön kanta juuttia käsittelevässä kansainvälisessä tutkimusryhmäneuvostossa on äänestää sen puolesta, että juuttia käsittelevän kansainvälisen tutkimusryhmän toimeksiannon vahvistamista koskevan vuoden 2001 sopimuksen voimassaoloaikaa jatketaan yhdellä tai kahdella jaksolla, joiden kesto voi olla enintään neljä vuotta, ja ilmoittaa voimassaoloajan jatkamisesta Yhdistyneiden Kansakuntien pääsihteerille.

      Tehty Luxemburgissa 9 päivänä lokakuuta 2009.

            Neuvoston puolesta

            Puheenjohtaja

         Å. TORSTENSSON

      (1)  EYVL L 112, 27.4.2002, s. 34.


title: 2011/197/EU: Komission päätös, annettu 29 päivänä maaliskuuta 2011 , yhteistyöstä ja keskinäisestä hallinnollisesta avunannosta tulliasioissa tehdyn Euroopan yhteisön ja Japanin välisen sopimuksen 21 artiklan mukaisesti valtuutettuja talouden toimijoita koskevien ohjelmien vastavuoroisesta tunnustamisesta Euroopan unionissa ja Japanissa annetun tulliyhteistyösekakomitean päätöksen N:o 1/2010 mukaisesti tapahtuvissa Euroopan komission ja Japanin tulliviranomaisten välisissä erityistapauksissa Euroopan unionista annettavia henkilötietoja varten sekä tulliyhteistyösekakomitean päätöksessä N:o 1/2010 määrättyjä yksinomaisia ja erityistarkoituksia varten Japanin antamasta Euroopan parlamentin ja neuvoston asetuksen (EY) N:o 45/2001 mukaisesta riittävän suojan tasosta

text:
               31.3.2011

               FI

               Euroopan unionin virallinen lehti

               L 85/8

         KOMISSION PÄÄTÖS,
   annettu 29 päivänä maaliskuuta 2011,
   yhteistyöstä ja keskinäisestä hallinnollisesta avunannosta tulliasioissa tehdyn Euroopan yhteisön ja Japanin välisen sopimuksen 21 artiklan mukaisesti valtuutettuja talouden toimijoita koskevien ohjelmien vastavuoroisesta tunnustamisesta Euroopan unionissa ja Japanissa annetun tulliyhteistyösekakomitean päätöksen N:o 1/2010 mukaisesti tapahtuvissa Euroopan komission ja Japanin tulliviranomaisten välisissä erityistapauksissa Euroopan unionista annettavia henkilötietoja varten sekä tulliyhteistyösekakomitean päätöksessä N:o 1/2010 määrättyjä yksinomaisia ja erityistarkoituksia varten Japanin antamasta Euroopan parlamentin ja neuvoston asetuksen (EY) N:o 45/2001 mukaisesta riittävän suojan tasosta
   (2011/197/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (1) ja erityisesti sen 9 artiklan 1 ja 2 kohdan,
   on kuullut Euroopan tietosuojavaltuutettua,
   sekä katsoo seuraavaa:

               (1)

               Yhteistyöstä ja keskinäisestä hallinnollisesta avusta tulliasioissa Euroopan yhteisön ja Japanin hallituksen välillä tehdyn sopimuksen (2) 21 artiklalla perustettu tulliyhteistyösekakomitea antoi 24 päivänä kesäkuuta 2010 päätöksen N:o 1/2010 valtuutettuja talouden toimijoita koskevien ohjelmien vastavuoroisesta tunnustamisesta Euroopan unionissa ja Japanissa (3), jäljempänä ’tulliyhteistyösekakomitean päätös N:o 1/2010’.

               (2)

               Tulliyhteistyösekakomitean päätöksessä N:o 1/2010 olevassa IV jaksossa määrätään yhteistyöstä ja keskinäisestä hallinnollisesta avusta tulliasioissa tehdyn Euroopan yhteisön ja Japanin hallituksen välisen sopimuksen 1 artiklan c alakohdassa määriteltyjen tulliviranomaisten välisestä tietojenvaihdosta. Kyseisen määritelmän mukaan tulliviranomaisina pidetään Japanin valtiovarainministeriötä ja komission toimivaltaisia yksikköjä.

               (3)

               Japanin valtiovarainministeriön ja komission toimivaltaisten yksikköjen välillä vaihdettavissa tiedoissa on talouden toimijoita koskevia yksityiskohtaisia tietoja, jotka voivat sisältää myös henkilötietoja. Talouden toimijoita koskevien tietojen antaminen kuuluu tulliyhteistyösekakomitean päätöksen N:o 1/2010 mukaan komission tehtäviin.

               (4)

               Vaihdettavat henkilötiedot luetellaan tulliyhteistyösekakomitean päätöksessä N:o 1/2010 olevan IV jakson 4 kohdan a–f alakohdassa. Tietoja annetaan koko sen ajan, jona Japanin valtiovarainministeriö käyttää näitä tietoja myöntääkseen eurooppalaisille talouden toimijoille tulliyhteistyösekakomitean päätöksen N:o 1/2010 mukaiset etuudet. Komissio antaa säännöllisesti eurooppalaisia talouden toimijoita koskevat päivitetyt ja muutetut tiedot Japanin valtiovarainministeriölle. Tulliyhteistyösekakomitean päätöksessä N:o 1/2010 olevan IV jakson 6 kohdassa rajoitetaan vaihdettavien tietojen käyttäminen koskemaan ainoastaan Euroopan unionin ja Japanin välisten valtuutettuja talouden toimijoita koskevien mainitussa päätöksessä vahvistettujen ohjelmien keskinäistä tunnustamista. Yhteistyöstä ja keskinäisestä hallinnollisesta avunannosta tulliasioissa Euroopan yhteisön ja Japanin hallituksen välillä tehdyllä sopimuksella varmistetaan myös, että Japanin valtiovarainministeriö käyttää kaikkia tällaisia tietoja, mukaan lukien henkilötiedot, ainoastaan valtuutettujen talouden toimijoiden tunnustamiseen Japanissa. Tiedot vastaanottava viranomainen ei saa välittää valtuutettuja talouden toimijoita koskevia tietoja Japanissa tai sen ulkopuolella sijaitseville muille viranomaisille tai yksiköille, koska tämä tarkoittaisi käyttötarkoituksen muuttamista tulliyhteistyösekakomitean päätöksen N:o 1/2010 vastaiseksi.

               (5)

               Hallintoelinten hallussa olevien henkilötietojen suojaa koskevassa Japanin laissa määrätään siitä, miten Japanin viranomaiset, mukaan lukien Japanin valtiovarainministeriö, käsittelevät henkilötietoja. Hallintoelinten hallussa oleviin tietoihin tutustumista koskevassa Japanin laissa määrätään hallinnollisiin asiakirjoihin tutustumista koskevista oikeuksista ja menettelyistä. Japanin julkista palvelua koskevassa laissa määrätään Japanin viranomaisten käsittelemien tietojen luottamuksellisuudesta, ja Japanin tullilaissa määrätään valtiovarainministeriön ja ulkomaisten tulliviranomaisten välisistä tiedonsiirroista.

               (6)

               Japanin tietosuojalaissa edellytetään, että Japanin viranomaisten, mukaan lukien Japanin valtiovarainministeriö, on annettava tiedot rekisteröidyille tasapuolisesti. Rekisteröidyillä on oikeus tutustua heitä koskeviin tietoihin sekä pyytää tietojen oikaisemista ja poistamista.

               (7)

               Japanin lainsäädännöllä varmistetaan, että Japanin valtiovarainministeriö toteuttaa tietojenkäsittelyn aiheuttaman riskin kannalta sopivat organisatoriset suojatoimenpiteet.

               (8)

               Japanin lainsäädännössä määrätään tutkimusmekanismista, jossa arviointitoimikunta käsittelee hallinnollista muutoksenhakua ja hallinnollisia tutkimuksia. Tätä voidaan pitää riittävänä tulliyhteistyösekakomitean päätöksessä N:o 1/2010 määrättyä erityistä tietojensiirtoa varten, kun otetaan huomioon tiedonkäsittelyn tarkoitus ja se, että tiedot ovat rajallisia ja että ne eivät ole arkaluonteisia.

               (9)

               Edellä mainituilla määräyksillä varmistetaan, että Japanissa on soveltuvat täytäntöönpanomekanismit sellaisten henkilötietojen suojan varmistamiseksi, joita komissio voi antaa sitä varten, että eurooppalaiset talouden toimijat voitaisiin tunnustaa valtuutetuiksi talouden toimijoiksi Japanissa.

               (10)

               Kun otetaan huomioon kaikki olosuhteet, joissa komissio antaa tietoja tulliyhteistyösekakomitean päätöksen N:o 1/2010 täytäntöönpanemiseksi, tietojen luonne, ehdotettujen tietojenkäsittelytoimien tarkoitus ja kesto, Japanissa sovellettavat yleiset ja alakohtaiset oikeussäännöt sekä Japanissa noudatettavat ammatilliset säännöt ja suojatoimenpiteet, voidaan katsoa, että komission toimivaltaisten yksikköjen Japanin valtionvarainministeriölle tulliyhteistyösekakomitean N:o 1/2010 täytäntöönpanemiseksi antamien tietojen suojan taso on riittävä.

               (11)

               Tämän päätöksen olisi koskettava ainoastaan tulliyhteistyösekakomitean päätöksessä N:o 1/2010 tarkoitettua erityistilannetta, sillä Japanin tietosuojaa koskevan lainsäädäntökehyksen arvioinnissa otettiin huomioon vain muutamat vaihdettavien tietojen luokat, tietojenkäsittelyn tarkoitus ja tällaisten tietojen rajallinen käyttöaika. Sen vuoksi tätä päätöstä sovelletaan ainoastaan Euroopan komission edellä mainitun tulliyhteistyösekakomitean päätöksen mukaisesti EU:sta Japaniin annettavien henkilötietojen suojaan niiden erityistarkoituksen ja Japanissa vallitsevien erityisten käsittelyolosuhteiden johdosta.

               (12)

               Tämä artikla ei rajoita komissiota soveltamasta päätelmiä, jotka tehdään yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettua Euroopan parlamentin ja neuvoston direktiiviä 95/46/EY (4) sovellettaessa,

         ON HYVÄKSYNYT TÄMÄN PÄÄTÖKSEN:
   1 artikla
   Japani tarjoaa riittävän suojan Euroopan komission Euroopan unionista siirtämille henkilötiedoille, joita käytetään tulliyhteistyösekakomitean päätöksen N:o 1/2010 mukaisten valtuutettuja talouden toimijoita koskevien ohjelmien keskinäiseen tunnustamiseen tulliyhteistyösekakomitean päätöksen N:o 1/2010 täytäntöönpanemiseksi asetuksen (EY) N:o 45/2001 9 artiklan 1 ja 2 kohdan mukaisesti.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä maaliskuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 8, 12.1.2001, s. 1.

      (2)  EUVL L 62, 6.3.2008, s. 24.

      (3)  EUVL L 279, 23.10.2010, s. 71.

      (4)  EYVL L 281, 23.11.1995, s. 31.


title: 2010/718/EU: Eurooppa-neuvoston päätös, annettu 29 päivänä lokakuuta 2010 , Saint Barthélemyn saaren aseman muuttamisesta Euroopan unioniin nähden

text:
               9.12.2010

               FI

               Euroopan unionin virallinen lehti

               L 325/4

         EUROOPPA-NEUVOSTON PÄÄTÖS,
   annettu 29 päivänä lokakuuta 2010,
   Saint Barthélemyn saaren aseman muuttamisesta Euroopan unioniin nähden
   (2010/718/EU)
   EUROOPPA-NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 355 artiklan 6 kohdan,
   ottaa huomioon Ranskan tasavallan aloitteen,
   ottaa huomioon Euroopan komission lausunnon,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 355 artiklassa annetaan Eurooppa-neuvostolle mahdollisuus tehdä asianomaisen jäsenvaltion aloitteesta, yksimielisesti ja komission kuulemisen jälkeen päätös, jolla muutetaan 355 artiklan 1 ja 2 kohdassa tarkoitetun Tanskan, Ranskan tai Alankomaiden maan tai alueen asemaa unioniin nähden.

               (2)

               Ranskan tasavalta, jäljempänä ’Ranska’, pyysi tasavallan presidentin 30 päivänä kesäkuuta 2010 allekirjoittamalla kirjeellä Eurooppa-neuvostoa tekemään tällaisen päätöksen Euroopan unionin toiminnasta tehdyn sopimuksen 355 artiklan 1 kohdassa tarkoitetun Saint Barthélemyn saaren osalta. Ranska pyytää, että tämän saaren asema nykyisin syrjäisimpiin alueisiin kuuluvana alueena, johon sovelletaan Euroopan unionin toiminnasta tehdyn sopimuksen 349 artiklaa, muutettaisiin merentakaisen maan ja alueen asemaksi, jota tarkoitetaan Euroopan unionin toiminnasta tehdyn sopimuksen neljännessä osassa.

               (3)

               Saint Barthélemyn saari on Ranskan tasavaltaan kuuluva itsehallinnollinen merentakainen yhteisö, johon sovelletaan Ranskan perustuslain 74 artiklaa, ja Ranskan esittämä pyyntö on saaren vaaleilla valittujen edustajien ilmaiseman tahdon mukainen; pyynnön tavoitteena on saada Saint Barthélemylle Euroopan unioniin nähden asema, joka paremmin vastaa sillä kansallisen lain mukaan olevaa asemaa, ottaen huomioon erityisesti saaren maantieteellisen etäisyyden emämaahan ja pienikokoisen saaritalouden, joka on suuntautunut yksinomaan matkailuun ja jota konkreettiset huoltovaikeudet haittaavat, mikä puolestaan vaikeuttaa joidenkin unionin normien soveltamista.

               (4)

               Ranska on sitoutunut tekemään tarvittavat sopimukset unionin etujen säilyttämiseksi tämän kehityksen yhteydessä. Näiden sopimusten olisi yhtäältä koskettava valuutta-asioita, sillä Ranska aikoo säilyttää euron Saint Barthélemyn ainoana valuuttana, ja unionin lainsäädännön soveltaminen edelleen talous- ja rahaliiton moitteettoman toiminnan kannalta oleellisilla aloilla olisi syytä varmistaa. Näiden sopimusten olisi toisaalta koskettava verotusta, ja niillä olisi pyrittävä takaamaan, että jäsenvaltioiden toimivaltaisten viranomaisten keskinäisestä avusta välittömien verojen ja vakuutusmaksuista perittävien verojen alalla 19 päivänä joulukuuta 1977 annetussa neuvoston direktiivissä 77/799/ETY (1) ja säästöjen tuottamien korkotulojen verotuksesta 3 päivänä kesäkuuta 2003 annetussa neuvoston direktiivissä 2003/48/EY (2) säädettyjä mekanismeja, joilla pyritään erityisesti rajatylittävien petosten ja rajatylittävän veronkierron torjuntaan, sovellettaisiin myös tulevaisuudessa Saint Barthélemyn alueeseen. Saint Barthélemyn asukkaiden olisi pysyttävä unionin kansalaisina, ja heillä olisi oltava unionissa samat oikeudet ja vapaudet kuin muilla Ranskan kansalaisilla, samalla tavoin kuin kaikilla unionin kansalaisilla olisi oltava Saint Barthélemyssa edelleen samat oikeudet ja vapaudet kuin tällä hetkellä.

               (5)

               Näin ollen Saint Barthélemyn saaren aseman kehittäminen unioniin nähden saaren vaaleilla valittujen edustajien demokraattisesti ilmaiseman pyynnön mukaisesti ei loukkaisi unionin etuja, vaan olisi johdonmukainen edistysaskel ottaen huomioon saarelle kansallisessa lainsäädännössä annettu itsehallintoasema,

         ON HYVÄKSYNYT TÄMÄN PÄÄTÖKSEN:
   1 artikla
   Saint Barthélemyn saari lakkaa olemasta unionin syrjäisimpiin alueisiin kuuluva alue 1 päivästä tammikuuta 2012, ja se saa tuolloin Euroopan unionin toiminnasta tehdyn sopimuksen neljännessä osassa tarkoitetun merentakaisen maan ja alueen aseman.
   2 artikla
   Euroopan unionin toiminnasta tehtyä sopimusta muutetaan näin ollen seuraavasti:

               1)

               poistetaan 349 artiklan ensimmäisestä kohdasta sanat ”Saint Barthélemyn”;

               2)

               poistetaan 355 artiklan 1 kohdasta sanat ”Saint Barthélemyyn”;

               3)

               lisätään liitteeseen II uusi luetelmakohta St-Pierre ja Miquelonia sekä Arubaa koskevien luetelmakohtien väliin seuraavasti:

                           ”—

                           Saint Barthélemy”.

         3 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä tammikuuta 2012.

      Tehty Brysselissä 29 päivänä lokakuuta 2010.

            Eurooppa-neuvoston puolesta

            Puheenjohtaja

         H. VAN ROMPUY

      (1)  EYVL L 336, 27.12.1977, s. 15.

      (2)  EUVL L 157, 26.6.2003, s. 38.


title: 2009/514/EY: Neuvoston päätös, tehty 22 päivänä kesäkuuta 2009 , Euroopan yhteisön ja Nepalin hallituksen välisen tiettyjä lentoliikenteen näkökohtia koskevan sopimuksen tekemisestä

text:
               3.7.2009

               FI

               Euroopan unionin virallinen lehti

               L 173/8

      NEUVOSTON PÄÄTÖS,
   tehty 22 päivänä kesäkuuta 2009,
   Euroopan yhteisön ja Nepalin hallituksen välisen tiettyjä lentoliikenteen näkökohtia koskevan sopimuksen tekemisestä
   (2009/514/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Euroopan yhteisön ja Nepalin hallituksen välisen sopimuksen tietyistä lentoliikenteen näkökohdista (1), jäljempänä ’sopimus’, noudattaen menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.

               (3)

               Sopimus allekirjoitettiin neuvoston päätöksen 2009/117/EY (2) mukaisesti yhteisön puolesta 23 päivänä tammikuuta 2009 sillä varauksella, että se tehdään lopullisesti myöhemmin.

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Nepalin hallituksen välinen sopimus tietyistä lentoliikenteen näkökohdista.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus antaa sopimuksen 9 artiklan 1 kohdassa tarkoitettu ilmoitus.

      Tehty Luxemburgissa 22 päivänä kesäkuuta 2009.

            Neuvoston puolesta

            Puheenjohtaja

         J. ŠEBESTA

      (1)  EUVL L 41, 12.2.2009, s. 5.

      (2)  EUVL L 41, 12.2.2009, s. 3.


title: 2009/469/EY: Neuvoston päätös, tehty 30 päivänä maaliskuuta 2009 , siviili-ilmailun turvallisuutta koskevan Euroopan yhteisön ja Kanadan välisen sopimuksen allekirjoittamisesta

text:
               17.6.2009

               FI

               Euroopan unionin virallinen lehti

               L 153/10

         NEUVOSTON PÄÄTÖS,
   tehty 30 päivänä maaliskuuta 2009,
   siviili-ilmailun turvallisuutta koskevan Euroopan yhteisön ja Kanadan välisen sopimuksen allekirjoittamisesta
   (2009/469/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan ja 133 artiklan 4 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on yhteisön puolesta neuvotellut Kanadan kanssa sopimuksen siviili-ilmailun turvallisuudesta 21 päivänä huhtikuuta 2004 tehdyn neuvoston päätöksen mukaisesti, jolla komissiolle annetaan lupa aloittaa neuvottelut.

               (2)

               Komission neuvottelema sopimus olisi allekirjoitettava sillä varauksella, että sopimus tehdään myöhemmin.

               (3)

               Jäsenvaltioiden olisi toteutettava tarvittavat toimenpiteet sen varmistamiseksi, että niiden samaa asiaa koskevat kahdenväliset sopimukset Kanadan kanssa päättyvät tämän sopimuksen tullessa voimaan,

         ON PÄÄTTÄNYT SEURAAVAA:
   1 artikla
   Hyväksytään siviili-ilmailun turvallisuutta koskevan Euroopan yhteisön ja Kanadan välisen sopimuksen allekirjoittaminen yhteisön puolesta edellyttäen, että sopimuksen tekemisestä tehdään neuvoston päätös.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus yhteisön puolesta, sillä edellytyksellä, että sopimus tehdään.

      Tehty Brysselissä 30 päivänä maaliskuuta 2009.

            Neuvoston puolesta

            Puheenjohtaja

         I. LANGER

    ---documentbreak---

               17.6.2009

               FI

               Euroopan unionin virallinen lehti

               L 153/11

         Euroopan yhteisön ja Kanadan
   SOPIMUS
   siviili-ilmailun turvallisuudesta
   EUROOPAN YHTEISÖ ja KANADA, jäljempänä yhteisesti ’sopimuspuolet’, jotka
   KATSOVAT, että molemmat sopimuspuolet ovat todenneet Euroopan yhteisön (EY) jäsenvaltioiden ja Kanadan välisessä teknisessä vaihdossa ja kahdenvälisissä järjestelyissä luodun pitkäaikaisen käytännön kautta, että toisen sopimuspuolen siviili-ilmailutuotteiden lentokelpoisuus- ja ympäristöhyväksyntään liittyvät normit ja järjestelmät ovat riittävän samankaltaisia sen omien normien ja järjestelmien kanssa, joten sopimus on mahdollista tehdä,
   TUNNUSTAVAT, että siviili-ilmailutuotteiden suunnittelu, tuotanto ja vaihto on kehittymässä monikansalliseen suuntaan,
   HALUAVAT edistää siviili-ilmailun turvallisuutta ja ympäristön laatua ja suojelua sekä helpottaa siviili-ilmailutuotteiden vaihtoa,
   HALUAVAT parantaa yhteistyötä ja tehokkuutta siviili-ilmailun turvallisuuteen liittyvissä kysymyksissä,
   KATSOVAT, että niiden yhteistyö voi edistää normien ja prosessien huomattavampaa kansainvälistä yhdenmukaistamista,
   KATSOVAT, että sopimus voi keventää päällekkäisistä teknisistä tarkastuksista, arvioinneista ja kokeista ilmailuteollisuudelle ja lentotoiminnan harjoittajille aiheutuvaa taloudellista rasitetta,
   TUNNUSTAVAT, että lentokelpoisuuteen, ympäristönsuojeluun, ilma-alusten huoltotiloihin ja jatkuvaan lentokelpoisuuteen liittyvien hyväksyntöjen ja kokeiden vastavuoroista tunnustamista koskevien menettelyjen parantamisesta on hyötyä molemmille sopimuspuolille,
   TUNNUSTAVAT, että tällaisen vastavuoroisen tunnustamisen on annettava yhtä hyvät takeet siitä, että sovellettavia teknisiä määräyksiä tai normeja on noudatettu, kuin mitä sopimuspuolen omat menettelyt tarjoavat,
   TUNNUSTAVAT, että tällainen vastavuoroinen tunnustaminen edellyttää myös, että molemmat sopimuspuolet voivat jatkuvasti luottaa toisen sopimuspuolen tekemiin vaatimustenmukaisuuden arviointeihin,
   TUNNUSTAVAT siviili-ilmailun turvallisuutta ja ympäristönsuojelua koskevista kahdenvälisistä, alueellisista ja monenvälisistä sopimuksista johtuvat sopimuspuolten sitoumukset,
   OVAT SOPINEET SEURAAVAA:
   1 artikla
   Tavoitteet
   Tämän sopimuksen tavoitteena on

               a)

               vahvistaa kummankin sopimuspuolen voimassa olevan lainsäädännön kanssa yhteensopivat periaatteet ja järjestelyt, jotka mahdollistavat kummankin sopimuspuolen toimivaltaisten viranomaisten tämän sopimuksen soveltamisalaan kuuluvilla aloilla, sellaisina kuin ne on määritetty 4 artiklassa, antamien hyväksyntöjen vastavuoroisen tunnustamisen;

               b)

               auttaa sopimuspuolia mukautumaan siviili-ilmailutuotteiden entistä monikansallisempaan suunnitteluun, valmistukseen, huoltoon ja vaihtoon, joihin liittyy siviili-ilmailun turvallisuuteen ja ympäristön laatuun liittyviä sopimuspuolten yhteisiä etuja;

               c)

               edistää yhteistyötä turvallisuuteen ja ympäristön laatuun liittyvien tavoitteiden saavuttamiseksi,

               d)

               edistää ja helpottaa siviili-ilmailutuotteiden ja -palvelujen jatkuvaa vaihtoa.

         2 artikla
   Määritelmät
   Tässä sopimuksessa käytetään seuraavia käsitteitä ja määritelmiä:

               a)

               ’lentokelpoisuushyväksyntä’ tarkoittaa sen toteamista, että siviili-ilmailutuotteen suunnittelu tai suunnittelun muutos täyttää kumman tahansa sopimuspuolen voimassa olevassa sovellettavassa lainsäädännössä vahvistetut normit tai että tuote on sellaisen suunnittelumallin mukainen, jonka on todettu täyttävän nämä normit, ja on turvallisessa toimintakunnossa;

               b)

               ’siviili-ilmailutuote’ tarkoittaa siviili-ilma-alusta, ilma-aluksen moottoria tai ilma-aluksen potkuria taikka siihen asennettua tai asennettavaksi tarkoitettua yksikköä, laitetta, osaa tai komponenttia;

               c)

               ’toimivaltainen viranomainen’ tarkoittaa julkishallinnon virastoa tai elintä, jonka jompikumpi sopimuspuoli on nimennyt toimivaltaiseksi viranomaiseksi tätä sopimusta sovellettaessa ja jolla on laillinen oikeus arvioida siviili-ilmailutuotteiden tai palvelujen vaatimustenmukaisuutta ja valvoa niiden käyttöä tai myyntiä sopimuspuolen lainkäyttövaltaan kuuluvalla alueella ja joka voi toteuttaa täytäntöönpanotoimia sen varmistamiseksi, että kyseisen sopimuspuolen lainkäyttövaltaan kuuluvalla alueella markkinoidut tuotteet tai palvelut täyttävät sovellettavat lakisääteiset vaatimukset;

               d)

               ’suunnitteluun vaikuttavat toimintavaatimukset’ tarkoittavat toiminta- tai ympäristövaatimuksia, jotka vaikuttavat joko tuotteen suunnittelun ominaispiirteisiin tai tuotteen käyttöä tai huoltoa koskeviin suunnittelutietoihin, joiden perusteella se soveltuu tietynkaltaiseen toimintaan;

               e)

               ’ympäristöhyväksyntä’ tarkoittaa sen toteamista, että siviili-ilmailutuote täyttää kumman tahansa sopimuspuolen voimassa olevassa sovellettavassa lainsäädännössä vahvistetut melu- ja/tai päästönormit;

               f)

               ’huolto’ tarkoittaa tarkastusten, peruskorjausten, korjausten tai suojaustoimien suorittamista, lentoa edeltävää siviili-ilmailutuotteen tarkastusta lukuun ottamatta, sekä tuotteen laitteiden, osien tai komponenttien vaihtamista sen varmistamiseksi, että siviili-ilmailutuote pysyy lentokelpoisena; siihen sisältyy muutostöiden toteuttaminen muttei korjausten ja muutostöiden suunnittelu;

               g)

               ’valvonta’ tarkoittaa toimivaltaisen viranomaisen säännöllisesti suorittamia tarkastuksia sen varmistamiseksi, että asianmukaisia sovellettavia normeja noudatetaan jatkuvasti;

               h)

               ’tekninen virasto’ tarkoittaa Kanadan osalta siviili-ilmailusta vastaavaa Kanadan organisaatiota ja Euroopan yhteisön osalta Euroopan lentoturvallisuusvirastoa (EASA).

         3 artikla
   Yleiset velvoitteet
   1.   Kumpikin sopimuspuoli hyväksyy tai tunnustaa sellaisten määrättyjen menettelyjen tulokset, joita käytetään sopimuspuolen määrättyjen lainsäädäntö-, sääntely- ja hallintotoimenpiteiden noudattamisen arviointiin ja jotka toisen sopimuspuolen toimivaltaiset viranomaiset ovat tuottaneet, tämän sopimuksen liitteissä, jotka ovat sen erottamaton osa, määritellyllä tavalla; tällöin katsotaan, että käytetyt vaatimustenmukaisuuden arviointimenettelyt takaavat vastaanottavaa sopimuspuolta tyydyttävällä tavalla, samalla tavoin kuin vastaanottavan sopimuspuolen omat menettelyt, että kyseisen sopimuspuolen sovellettavia lainsäädäntö-, sääntely- ja hallintotoimenpiteitä on noudatettu.
   2.   Tämän artiklan 1 kappaletta sovelletaan vasta sitten kun siirtymäjärjestelyt, jotka voidaan vahvistaa tämän sopimuksen liitteissä, on saatettu päätökseen.
   3.   Tämän sopimuksen ei voida katsoa tarkoittavan sopimuspuolten normien tai teknisten määräysten vastavuoroista hyväksymistä ja, ellei tämän sopimuksen liitteissä muuta täsmennetä, sen ei voida katsoa tarkoittavan normien tai teknisten määräysten vastaavuuden vastavuoroista tunnustamista.
   4.   Minkään tässä sopimuksessa ei voida katsoa rajoittavan sopimuspuolen toimivaltaa määrittää lainsäädäntö-, sääntely- ja hallintotoimenpiteillään se suojan taso, jota se pitää tarpeellisena turvallisuuden tai ympäristön kannalta taikka ottaen huomioon tämän sopimuksen sovellettavan liitteen soveltamisalaan liittyvät riskit.
   5.   Valtuutettujen henkilöiden tai hyväksyttyjen organisaatioiden, jotka on kumman tahansa sopimuspuolen sovellettavan lainsäädännön mukaisesti valtuutettu tekemään samoja toteamuksia kuin toimivaltainen viranomainen, tekemiä toteamuksia on pidettävä yhtä pätevinä kuin toimivaltaisen viranomaisen itsensä tätä sopimusta sovellettaessa tekemiä toteamuksia. Tämän sopimuksen 7 artiklassa määritelty sopimuksen täytäntöönpanosta vastaava sopimuspuolen elin voi satunnaisesti ja ilmoitettuaan asiasta etukäteen toisen sopimuspuolen vastaavalle elimelle olla suoraan yhteydessä toisen sopimuspuolen valtuutetun henkilön tai hyväksytyn organisaation kanssa.
   4 artikla
   Yleinen soveltamisala
   1.   Tämän sopimuksen soveltamisalaan kuuluvat

               a)

               siviili-ilmailutuotteiden lentokelpoisuushyväksyntä ja -valvonta

               b)

               käytössä olevien ilma-alusten jatkuva lentokelpoisuus

               c)

               tuotanto- ja valmistustilojen hyväksyntä ja valvonta

               d)

               huoltotilojen hyväksyntä ja valvonta

               e)

               siviili-ilmailutuotteiden ympäristöhyväksyntä ja -testaus; ja

               f)

               näihin liittyvät yhteistyötoimet.

         2.   Kun Euroopan yhteisö käyttää toimivaltaa lentotoiminnan, miehistön lupakirjojen ja synteettisten koulutuslaitteiden hyväksynnän alalla, sopimuspuolet voivat 16 artiklan mukaista menettelyä noudattaen sopia kutakin alaa koskevista uusista liitteistä sekä niihin liittyvistä siirtymäjärjestelyistä.
   5 artikla
   Toimivaltaiset viranomaiset
   1.   Kun jommankumman sopimuspuolen elin täyttää sopimuspuolen lainsäädännön mukaiset kelpoisuusvaatimukset, toisen sopimuspuolen on tunnustettava se toimivaltaiseksi viranomaiseksi, kun elimen oma sopimuspuoli on auditoinut elimen varmentaakseen, että

               a)

               se noudattaa täysimääräisesti oman sopimuspuolensa lainsäädäntöä,

               b)

               se tuntee toisen sopimuspuolen vaatimukset sen tyyppisen ja laajuisen hyväksynnän osalta, jota sen hakemus koskee; ja

               c)

               se pystyy täyttämään liitteissä esitetyt velvollisuudet.

         2.   Sopimuspuolen on ilmoitettava toimivaltainen viranomainen toiselle sopimuspuolelle, kun auditointi on saatettu hyväksyttävästi päätökseen. Toinen sopimuspuoli voi kiistää tämän toimivaltaisen viranomaisen teknisen pätevyyden tai vaatimustenmukaisuuden tämän artiklan 6 kappaleen mukaisesti.
   3.   Liitteen A ja B täytäntöönpanemiseksi lisäyksessä 1 ja 2 nimettyjen elinten katsotaan noudattavan tämän artiklan 1 kappaleen määräyksiä tämän sopimuksen voimaantuloajankohtana.
   4.   Sopimuspuolten on varmistettava, että niiden toimivaltaiset viranomaiset ovat jatkuvasti kykeneviä arvioimaan asianmukaisesti tuotteiden tai organisaatioiden vaatimustenmukaisuutta soveltuvin osin tämän sopimuksen liitteiden mukaisesti. Sopimuspuolten on tältä osin varmistettava, että niiden toimivaltaisille viranomaisille tehdään säännöllisiä auditointeja tai arviointeja.
   5.   Sopimuspuolten on kuultava tarpeen mukaan toisiaan varmistaakseen, että luottamus vaatimustenmukaisuuden arviointimenettelyihin säilyy. Kuulemiseen voi sisältyä sopimuspuolen osallistuminen säännöllisiin auditointeihin, jotka liittyvät toisen sopimuspuolen toimivaltaisten viranomaisten vaatimustenmukaisuuden arviointitoimiin tai muihin arviointeihin.
   6.   Jos sopimuspuoli kiistää toimivaltaisen viranomaisen teknisen pätevyyden tai vaatimustenmukaisuuden, kiistävän sopimuspuolen on ilmoitettava kirjallisesti toiselle sopimuspuolelle, että se kiistää kyseisen toimivaltaisen viranomaisen teknisen pätevyyden tai vaatimustenmukaisuuden ja aikoo keskeyttää kyseisen toimivaltaisen viranomaisen toteamusten hyväksynnän. Tällainen kiistäminen on tehtävä objektiivisella ja perustellulla tavalla.
   7.   Tämän artiklan 6 kappaleen mukaisesti ilmoitetusta kiistämisestä on keskusteltava 9 artiklan nojalla perustetussa sekakomiteassa, joka voi päättää, että kyseisen toimivaltaisen viranomaisen toteamusten hyväksyntä keskeytetään tai että sen tekninen pätevyys on varmennettava. Tällaisen varmentamisen toteuttaa yleensä viipymättä se sopimuspuoli, jonka lainkäyttövaltaan kyseinen toimivaltainen viranomainen kuuluu, mutta sopimuspuolet voivat tehdä sen myös yhdessä, jos ne niin sopivat.
   8.   Jos sekakomitea ei pysty ratkaisemaan tämän artiklan 6 kappaleen mukaisesti ilmoitettua kiistämistä 30 päivän kuluessa ilmoituksesta, kiistävä sopimuspuoli voi keskeyttää kyseisen toimivaltaisen viranomaisen toteamusten hyväksynnän, mutta sen on hyväksyttävä toteamukset, jotka kyseinen toimivaltainen viranomainen on tehnyt ennen ilmoitusajankohtaa. Tällainen keskeytys voi pysyä voimassa niin kauan kunnes sekakomitea on ratkaissut asian.
   6 artikla
   Suojatoimenpiteet
   1.   Minkään tässä sopimuksessa ei voida katsoa rajoittavan sopimuspuolen toimivaltaa ryhtyä asianmukaisiin ja välittömiin toimenpiteisiin, jos on olemassa kohtuullinen riski, että jokin tuote tai palvelu

               a)

               voi vaarantaa ihmisten terveyden tai turvallisuuden;

               b)

               ei ole kyseisen sopimuspuolen tämän sopimuksen soveltamisalaan kuuluvien lainsäädäntö-, sääntely- ja hallintotoimenpiteiden mukainen; tai

               c)

               ei ole muulla tavoin tämän sopimuksen sovellettavan liitteen soveltamisalaan kuuluvan vaatimuksen mukainen.

         2.   Jos jompikumpi sopimuspuoli ryhtyy toimenpiteisiin tämän artiklan 1 kappaleen nojalla, sen on ilmoitettava tästä kirjallisesti toiselle sopimuspuolelle 15 työpäivän kuluessa toimenpiteisiin ryhtymisestä ja perusteltava toimenpiteet.
   7 artikla
   Yhteydenpito
   1.   Sopimuspuolet sopivat, että tämän sopimuksen täytäntöönpanoon liittyvästä yhteydenpidosta niiden välillä huolehtivat

               a)

               teknisten kysymysten osalta tekniset virastot

               b)

               kaikkien muiden kysymysten osalta:

                           —

                           Kanadassa: liikenneministeriö (Department of Transport)

                           —

                           Euroopan yhteisössä: Euroopan komissio ja tarvittaessa jäsenvaltioiden toimivaltaiset viranomaiset.

         2.   Sopimuspuolet ilmoittavat toisilleen asianomaiset yhteystahot tämän sopimuksen allekirjoittamisen yhteydessä.
   8 artikla
   Vastavuoroinen yhteistyö, avunanto ja avoimuus
   1.   Kumpikin sopimuspuoli ilmoittaa toiselle sopimuspuolelle kaikista asiaan liittyvistä sopimuspuolen laeista, määräyksistä, normeista ja vaatimuksista sekä sen hyväksyntäjärjestelmästä.
   2.   Sopimuspuolten on ilmoitettava toisilleen ehdotetuista asiaan liittyviä lakejaan, määräyksiään, normejaan ja vaatimuksiaan sekä hyväksyntäjärjestelmäänsä koskevista merkittävistä muutoksista siltä osin kuin nämä muutokset voivat vaikuttaa tähän sopimukseen. Niin laajasti kuin se on käytännössä mahdollista, niiden on annettava toisilleen mahdollisuus kommentoida tällaisia muutoksia ja otettava nämä kommentit huomioon.
   3.   Sopimuspuolten on tarpeen mukaan kehitettävä sääntely-yhteistyöhön ja avoimuuteen liittyviä menettelyjä kaikissa toimissa, joita ne toteuttavat tämän sopimuksen soveltamisalalla.
   4.   Sopimuspuolet sopivat, jollei niiden sovellettavasta lainsäädännöstä muuta johdu, antavansa toisilleen pyynnöstä ja viipymättä tietoja onnettomuuksista, vaaratilanteista tai poikkeamista, jotka liittyvät tämän sopimuksen soveltamisalaan kuuluviin asioihin.
   5.   Tutkiakseen ja ratkaistakseen turvallisuuskysymyksiä keskinäisen yhteistyön kautta sopimuspuolet sallivat toisen sopimuspuolen osallistua satunnaisesti omiin tarkastuksiinsa ja auditointeihinsa tai suorittavat tarvittaessa yhteisiä tarkastuksia ja auditointeja.
   9 Artikla
   Sopimuspuolten sekakomitea
   1.   Perustetaan sekakomitea, jonka muodostavat sopimuspuolten edustajat. Sekakomitean tehtävänä on varmistaa, että sopimus toimii tehokkaasti, ja se kokoontuu säännöllisin väliajoin arvioimaan sen täytäntöönpanon tehokkuutta.
   2.   Sekakomitea voi käsitellä mitä tahansa tämän sopimuksen toimivuuteen ja täytäntöönpanoon liittyvää asiaa. Se vastaa erityisesti seuraavista tehtävistä:

               a)

               kiistämisten käsittely ja asianmukaisten toimien toteuttaminen niiden suhteen 5 artiklan mukaisesti;

               b)

               tämän sopimuksen soveltamiseen ja täytäntöönpanoon liittyvien kysymysten ratkaisu, mukaan luettuina kysymykset, joita ei muutoin ratkaista asiaa koskevan liitteen mukaisesti perustetussa alakohtaisessa sekakomiteassa;

               c)

               keinojen tarkastelu tämän sopimuksen toimivuuden parantamiseksi ja tarvittaessa sopimuksen muuttamista koskevien suositusten antaminen sopimuspuolille;

               d)

               liitteitä koskevien tiettyjenmuutosten tarkastelu;

               e)

               tarvittaessa uusien liitteiden laadinnan koordinointi;

               f)

               tarvittaessa sääntely-yhteistyöhön ja avoimuuteen liittyvien työmenetelmien hyväksyminen kaikkien sellaisten 4 artiklassa tarkoitettujen toimien osalta, joita ei muutoin käsitellä alakohtaisissa sekakomiteoissa.

         3.   Sekakomitea laatii työjärjestyksensä vuoden kuluessa tämän sopimuksen voimaantulosta.
   10 artikla
   Vastavuoroista tunnustamista koskevien velvoitteiden noudattamisen keskeyttäminen
   1.   Sopimuspuoli voi keskeyttää joko kokonaan tai osittain tämän sopimuksen liitteessä määriteltyjen velvoitteidensa noudattamisen, jos

               a)

               toinen sopimuspuoli ei ole täyttänyt tämän sopimuksen kyseessä olevassa liitteessä määriteltyjä velvoitteitaan; tai

               b)

               yksi tai useampi sen toimivaltaisista viranomaisista ei pysty panemaan täytäntöön uusia tai lisättyjä vaatimuksia, jotka toinen sopimuspuoli on hyväksynyt tämän sopimuksen kyseessä olevan liitteen soveltamisalaan kuuluvalla alalla; tai

               c)

               toinen sopimuspuoli ei pysty ylläpitämään tämän sopimuksen määräysten täytäntöönpanon edellyttämiä oikeudellisia toimia tai toimenpiteitä taikka sääntelytoimia tai -toimenpiteitä

         2.   Ennen velvoitteidensa noudattamisen keskeyttämistä sopimuspuolen on pyydettävä 15 artiklan mukaisia neuvotteluja. Jos jotain liitettä koskevaa erimielisyyttä ei saada ratkaistua neuvotteluissa, kumpi tahansa sopimuspuoli voi ilmoittaa toiselle sopimuspuolelle aikomuksestaan keskeyttää erimielisyyden kohteena olevien, kyseisen liitteen mukaisten vaatimustenmukaisuustoteamusten ja hyväksyntöjen tunnustaminen. Ilmoitus on tehtävä kirjallisesti, ja siinä on eriteltävä keskeytyksen perusteet.
   3.   Keskeytys tulee voimaan 30 päivän kuluttua ilmoituspäivästä, jollei keskeytyksen aloittanut sopimuspuoli ennen tämän määräajan päättymistä ilmoita kirjallisesti toiselle sopimuspuolelle ilmoituksensa peruuttamisesta. Tällainen keskeytys ei vaikuta niiden sopimuspuolen teknisten virastojen tai kyseessä olevan toimivaltaisen viranomaisen antamien vaatimustenmukaisuustoteamusten, todistusten ja hyväksyntöjen voimassaoloon, jotka on annettu ennen keskeytyksen voimaantuloa. Tällainen voimaantullut keskeytys voidaan peruuttaa välittömästi sopimuspuolten välisellä kirjeenvaihdolla.
   11 artikla
   Luottamuksellisuus
   1.   Kumpikin sopimuspuoli säilyttää toiselta sopimuspuolelta tämän sopimuksen nojalla saamiensa tietojen luottamuksellisuuden siinä määrin kuin sen omassa lainsäädännössä edellytetään.
   2.   Ellei sopimuspuolten lainsäädännöstä muuta johdu, sopimuspuolet eivät erityisesti saa julkistaa eivätkä antaa toimivaltaiselle viranomaiselle lupaa julkistaa toiselta sopimuspuolelta tämän sopimuksen nojalla saamiaan tietoja, jotka koskevat liikesalaisuuksia, luottamuksellisia liike- tai rahoitustietoja tai keskeneräiseen tutkimukseen liittyviä seikkoja. Tätä varten tällaisia tietoja pidetään luottamuksellisina, ja ne on asianmukaisesti merkittävä sellaisiksi.
   3.   Sopimuspuoli tai toimivaltainen viranomainen voi yksilöidä ne tiedot, joita ei saa julkistaa, kun se antaa tietoja toiselle sopimuspuolelle tai toisen sopimuspuolen toimivaltaiselle viranomaiselle.
   4.   Kumpikin sopimuspuoli toteuttaa kaikki kohtuulliset varotoimenpiteet, jotka ovat tarpeen tämän sopimuksen nojalla saatujen tietojen suojaamiseksi luvattomalta julkistamiselta.
   12 artikla
   Kustannusten kattaminen
   1.   Kumpikaan sopimuspuoli ei peri maksuja luonnollisilta henkilöiltä tai oikeushenkilöiltä, joiden toimintaa säännellään tällä sopimuksella, tämän sopimuksen soveltamisalaan kuuluvista ja toisen sopimuspuolen tarjoamista vaatimustenmukaisuuden arviointipalveluista.
   2.   Kumpikin sopimuspuoli pyrkii varmistamaan, että kaikki maksut, joita sen tekninen virasto perii luonnollisilta henkilöiltä tai oikeushenkilöiltä, joiden toimintaa säännellään tällä sopimuksella, ovat oikeudenmukaisia ja kohtuullisia, vastaavat tarjottuja hyväksyntä- ja valvontapalveluja eivätkä muodosta estettä kaupalle.
   3.   Kummankin sopimuspuolen teknisellä virastolla on oikeus kattaa sovellettavan liitteen täytäntöönpanoon sekä 5 artiklan 5 kappaleen ja 8 artiklan 5 kappaleen mukaisesti tehtyihin auditointeihin ja tarkastuksiin liittyvät kustannukset maksuilla, joita peritään luonnollisilta henkilöiltä tai oikeushenkilöiltä, joiden toimintaa säännellään tällä sopimuksella.
   13 artikla
   Muut sopimukset
   1.   Jollei liitteissä muuta täsmennetä, velvoitteet, jotka sisältyvät kumman tahansa sopimuspuolen sellaisen kolmannen maan kanssa tekemiin sopimuksiin, joka ei ole tämän sopimuksen sopimuspuoli, eivät koske tämän sopimuksen toista sopimuspuolta kyseisessä kolmannessa maassa toteutettujen vaatimustenmukaisuuden arviointimenettelyjen tulosten hyväksynnän osalta.
   2.   Tullessaan voimaan tämä sopimus korvaa Kanadan ja Euroopan unionin jäsenvaltioiden kahdenväliset lentoturvallisuussopimukset kaikkien tämän sopimuksen soveltamisalaan kuuluvien asioiden osalta.
   3.   Tämä sopimus ei vaikuta muiden kansainvälisten sopimusten mukaisiin sopimuspuolten oikeuksiin eikä velvoitteisiin.
   14 artikla
   Alueellinen soveltaminen
   Jollei tämän sopimuksen liitteissä muuta täsmennetä, tätä sopimusta sovelletaan niihin alueisiin, joihin sovelletaan Euroopan yhteisön perustamissopimusta kyseisessä perustamissopimuksessa määrätyin edellytyksin, sekä Kanadan alueeseen.
   15 artikla
   Neuvottelut ja riitojen ratkaisu
   1.   Kumpi tahansa sopimuspuoli voi pyytää neuvotteluja toisen sopimuspuolen kanssa missä tahansa tähän sopimukseen liittyvässä asiassa. Toisen sopimuspuolen on vastattava viipymättä tällaiseen pyyntöön ja aloitettava neuvottelut sopimuspuolten sopimana ajankohtana 45 päivän kuluessa.
   2.   Sopimuspuolten on pyrittävä ratkaisemaan tämän sopimuksen mukaista yhteistyötä koskevat erimielisyytensä mahdollisimman alhaisella teknisellä tasolla neuvottelemalla sopimuksen liitteissä olevien määräysten mukaisesti.
   3.   Jos riitaa ei saada ratkaistua tämän artiklan 2 kappaleessa määrätyllä tavalla, kumpi tahansa tekninen virasto voi viedä riidan sopimuspuolten sekakomitean käsiteltäväksi, joka neuvottelee asiasta.
   16 artikla
   Voimaantulo, irtisanominen ja muuttaminen
   1.   Tämä sopimus tulee voimaan päivänä, jona annetaan viimeinen niistä diplomaattisista nooteista, joilla sopimuspuolet ilmoittavat toisilleen saattaneensa päätökseen tämän sopimuksen voimaantulon edellyttämät sisäiset menettelynsä. Sopimus on voimassa siihen asti, kun jompikumpi sopimuspuoli irtisanoo sen.
   2.   Sopimuspuoli voi irtisanoa tämän sopimuksen milloin tahansa ilmoittamalla siitä toiselle sopimuspuolelle kirjallisesti kuusi kuukautta aikaisemmin, jollei kyseistä irtisanomisilmoitusta peruuteta sopimuspuolten yhteisellä suostumuksella ennen tämän määräajan päättymistä.
   3.   Jos sopimuspuoli haluaa muuttaa sopimusta poistamalla yhden tai useamman liitteen ja säilyttämällä muut liitteet, sopimuspuolten on pyrittävä muuttamaan sopimusta yksimielisesti tämän artiklan menettelyjen mukaisesti. Jos yksimielisyyteen ei päästä, sopimuksen voimassaolo päättyy kuuden kuukauden kuluttua ilmoituspäivästä, elleivät sopimuspuolet muuta sovi.
   4.   Sopimuspuolet voivat muuttaa tätä sopimusta yhteisellä kirjallisella suostumuksella. Tämän sopimuksen muutos tulee voimaan päivänä, jona annetaan viimeinen kirjallinen ilmoitus, jolla sopimuspuoli ilmoittaa toiselle sopimuspuolelle saattaneensa päätökseen muutoksen voimaantulon edellyttämät sisäiset menettelynsä.
   5.   Sen estämättä, mitä tämän artiklan 4 kappaleessa määrätään, sopimuspuolet voivat sopia voimassa olevien liitteiden muuttamisesta tai uusien liitteiden lisäämisestä vaihtamalla diplomaattisia nootteja sopimuspuolten välillä. Nämä muutokset tulevat voimaan diplomaattisten noottien vaihdossa sovituin ehdoin.
   6.   Tämän sopimuksen irtisanomisen jälkeen kummankin sopimuspuolen on pidettävä voimassa lentokelpoisuushyväksynnät, ympäristöhyväksynnät ja todistukset, jotka on annettu tämän sopimuksen mukaisesti ennen sen irtisanomista, edellyttäen, että ne ovat edelleen sopimuspuolen sovellettavien lakien ja määräysten mukaisia.

      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
      Tehty Prahassa kuudentena päivänä toukokuuta vuonna kaksituhattayhdeksän kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja kukin teksti on yhtä todistusvoimainen.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Kанада
         Por Canadá
         Za Kanadu
         For Canada
         Für Kanada
         Kanada nimel
         Για τον Καναδά
         For Canada
         Pour le Canada
         Per il Canada
         Kanādas vārdā
         Kanados vardu
         Kanada részéről
         Għall-Kanada
         Voor Canada
         W imieniu Kanady
         Pelo Canadá
         Pentru Canada
         Za Kanadu
         Za Kanado
         Kanadan puolesta
         För Kanada

   Lisäys 1

      Luettelo toimivaltaisista viranomaisista, joiden katsotaan noudattavan 5 artiklan 1 kappaleen määräyksiä liitteen A osalta

               1.

               Suunnittelun hyväksynnän alalla toimivaltaiset viranomaiset

                           —

                           Kanadassa: Kanadan siviili-ilmailusta vastaava organisaatio

                           —

                           Euroopan yhteisössä: Euroopan lentoturvallisuusvirasto

               2.

               Tuotannon valvonnan alalla toimivaltaiset viranomaiset

                           —

                           Kanadassa: Kanadan siviili-ilmailusta vastaava organisaatio

                           —

                           Euroopan yhteisössä: Euroopan lentoturvallisuusvirasto ja jäsenvaltioiden toimivaltaiset viranomaiset

         Lisäys 2

      27 EU:n jäsenvaltion toimivaltaiset viranomaiset, joiden katsotaan noudattavan 5 artiklan 1 kappaleen määräyksiä liitteen B osalta


title: Neuvoston päätös (EU) 2017/37, annettu 28 päivänä lokakuuta 2016, Kanadan sekä Euroopan unionin ja sen jäsenvaltioiden välisen laaja-alaisen talous- ja kauppasopimuksen (CETA) allekirjoittamisesta Euroopan unionin puolesta

text:
               14.1.2017

               FI

               Euroopan unionin virallinen lehti

               L 11/1

         NEUVOSTON PÄÄTÖS (EU) 2017/37,
   annettu 28 päivänä lokakuuta 2016,
   Kanadan sekä Euroopan unionin ja sen jäsenvaltioiden välisen laaja-alaisen talous- ja kauppasopimuksen (CETA) allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan, 91 artiklan, 100 artiklan 2 kohdan, 153 artiklan 2 kohdan, 192 artiklan 1 kohdan sekä 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti komission 24 päivänä huhtikuuta 2009 aloittamaan neuvottelut laaja-alaisen talous- ja kauppasopimuksen tekemiseksi Kanadan kanssa.

               (2)

               Neuvottelut on saatu päätökseen, ja Kanadan sekä Euroopan unionin ja sen jäsenvaltioiden välinen laaja-alainen talous- ja kauppasopimus (CETA), jäljempänä ’sopimus’, olisi allekirjoitettava unionin puolesta sillä varauksella, että sopimuksen tekemistä varten tarvittavat menettelyt saatetaan myöhemmin päätökseen.

               (3)

               Sopimuksen 30.6 artiklan 1 kohdan mukaisesti sopimuksella ei luoda oikeuksia tai velvollisuuksia, joihin voidaan suoraan vedota unionin tai jäsenvaltioiden tuomioistuimissa,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Kanadan sekä Euroopan unionin ja sen jäsenvaltioiden välinen laaja-alainen talous- ja kauppasopimus (CETA) unionin puolesta sillä varauksella, että sopimuksen tekeminen saatetaan päätökseen.
   Sopimuksen teksti, yhdessä yhteisen tulkitsevan välineen ja asiaan liittyvien julkilausumien ja julistusten kanssa, on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä lokakuuta 2016.

            Neuvoston puolesta

            Puheenjohtaja

         M. LAJČÁK


Avis juridique important

|

31998D0329

98/329/EY: Euroopan parlamentin päätös, tehty 31 päivänä maaliskuuta 1998, vastuuvapauden myöntämisestä komissiolle kuudennen Euroopan kehitysrahaston varainhoidosta varainhoitovuonna 1996

Virallinen lehti nro L 146 , 16/05/1998 s. 0026 - 0027

EUROOPAN PARLAMENTIN PÄÄTÖS,tehty 31 päivänä maaliskuuta 1998,vastuuvapauden myöntämisestä komissiolle kuudennen Euroopan kehitysrahaston varainhoidosta varainhoitovuonna 1996 (98/329/EY) EUROOPAN PARLAMENTTI, joka- ottaa huomioon EY:n perustamissopimuksen,- ottaa huomioon kolmannen AKT-ETY-sopimuksen (1),- ottaa huomioon kuudennen ja seitsemännen Euroopan kehitysrahaston taseet ja tulostilit varainhoitovuodelta 1996 (SEK(97)0938 - C4-0274/97),- ottaa huomioon tilintarkastustuomioistuimen tarkastuslausuman varainhoitovuodelta 1996 ja toimielinten vastaukset (2),- ottaa huomioon 9. maaliskuuta 1998 annetun neuvoston suosituksen (C4-0167/98),- ottaa huomioon talousarvion valvontavaliokunnan mietinnön ja kehitys- ja yhteistyövaliokunnan lausunnon (A4-0091/98),1. Myöntää komissiolle vastuuvapauden kuudennen Euroopan kehitysrahaston varainhoidosta varainhoitovuoden 1996 osalta seuraavien lukujen perusteella:>TAULUKON PAIKKA>>TAULUKON PAIKKA>2. Merkitsee huomautuksensa tämän päätöksen erottamattomana osana olevaan päätöslauselmaan;3. Kehottaa puhemiestään välittämään tämän päätöksen ja huomautuksensa sisältävän päätöslauselman komissiolle, neuvostolle, tilintarkastustuomioistuimelle, Euroopan investointipankille ja julkaisemaan ne Euroopan yhteisöjen virallisessa lehdessä (L-sarja).PääsihteeriJulian PRIESTLEYPuhemiesJosé María GIL-ROBLES(1) EYVL L 86, 31.3.1986(2) EYVL C 348, 18.11.1997, (1. nide, 12. luku, ja 2. nide, osa II).


30.4.2004      FI                                      Euroopan unionin virallinen lehti                                          C 104 E/945
                                                                                Torstai 22. huhtikuuta 2004
          P5_TA(2004)0352
          Viisumitietojärjestelmän (VIS) perustaminen *
          Euroopan parlamentin lainsäädäntöpäätöslauselma ehdotuksesta neuvoston päätökseksi viisumi-
              tietojärjestelmän (VIS) perustamisesta (KOM(2004) 99  C5-0098/2004  2004/0029(CNS))
          (Kuulemismenettely)
          Euroopan parlamentti, joka
              ottaa huomioon komission ehdotuksen neuvostolle (KOM(2004) 99) (1),
              ottaa huomioon EY:n perustamissopimuksen 66 artiklan,
              ottaa huomioon EY:n perustamissopimuksen 67 artiklan, jonka mukaisesti neuvosto on kuullut parla-
               menttia (C5-0098/2004),
              ottaa huomioon Schengenin säännöstön sisällyttämisestä osaksi Euroopan unionia tehdyn pöytäkirjan,
               jonka mukaisesti neuvosto on kuullut parlamenttia,
              ottaa huomioon työjärjestyksen 67 artiklan,
              ottaa huomioon kansalaisvapauksien ja -oikeuksien sekä oikeus- ja sisäasioiden valiokunnan mietinnön
               sekä budjettivaliokunnan lausunnon (A5-0262/2004);
          1.    hylkää komission ehdotuksen;
          2.    pyytää komissiota peruuttamaan ehdotuksensa ja antamaan uuden ehdotuksen;
          3.    kehottaa puhemiestä välittämään parlamentin kannan neuvostolle ja komissiolle.
          (1) Ei vielä julkaistu virallisessa lehdessä.
          P5_TA(2004)0353
          Pyyntö Umberto Bossin parlamentaarisen koskemattomuuden puolustamisesta
          Euroopan parlamentin päätös Umberto Bossin pyynnöstä, joka koskee hänen parlamentaarisen
                           koskemattomuutensa ja erioikeuksiensa puolustamista (2003/2171(IMM))
          Euroopan parlamentti, joka
              on vastaanottanut Umberto Bossin lähettämän pyynnön, joka koskee hänen parlamentaarisen koske-
               mattomuutensa puolustamista Brescian tuomioistuimessa vireillä olevan menettelyn yhteydessä, ja saa-
               nut siitä tiedon täysistunnossa 12. toukokuuta 2003,
              ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytä-
               kirjan 9 artiklan sekä edustajien valitsemisesta Euroopan parlamenttiin yleisillä, välittömillä vaaleilla
               20. syyskuuta 1976 annetun säädöksen 4 artiklan 2 kohdan,
              ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 (1)
               antamat tuomiot,
              ottaa huomioon työjärjestyksen 6 ja 6 a artiklan,
              ottaa huomioon oikeudellisten ja sisämarkkina-asioiden valiokunnan mietinnön (A5-0281/2004),
          (1) Ks. yhteisöjen tuomioistuimen oikeustapauskokoelma, asia 101/63, Wagner v. Fohrmann ja Krier, suomenkielinen
              erityispainos I, s. 203 ja asia 149/85, Wybot v. Faure ym., suomenkielinen erityispainos VIII, s. 729.
 ---pagebreak--- C 104 E/946                                              Euroopan unionin virallinen lehti                                FI      30.4.2004
Torstai 22. huhtikuuta 2004
              A. ottaa huomioon, että Umberto Bossi valittiin 13. kesäkuuta 1999 pidetyillä Euroopan parlamentin
                    viidensillä välittömillä vaaleilla Euroopan parlamentin jäseneksi ja että Euroopan parlamentti tarkasti
                    hänen valtakirjansa 15. joulukuuta 1999 (1) ja että hänen toimikautensa päättyi 10. kesäkuuta 2001,
              B.    ottaa huomioon, että Euroopan parlamentin jäseniä ei voida alistaa tutkittavaksi, pidättää tai haastaa
                    oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella (2),
              C. ottaa huomioon, että Euroopan parlamentin jäsenen lainkäytöllinen koskemattomuus pätee myös kan-
                    teen nostamiseen siviilioikeudessa,
              D. ottaa huomioon, että Euroopan parlamentin jäsenellä on velvollisuus osallistua poliittiseen toimintaan,
                    ja tämän vuoksi kun he julkaisevat kiistanalaisia aiheita käsitteleviä artikkeleita aikakaus- ja sanoma-
                    lehdissä, heidän katsotaan hoitavan Euroopan parlamentin jäsenen toimeen kuuluvia tehtäviä;
              1.      päättää puolustaa entisen jäsenen Umberto Bossin parlamentaarista koskemattomuutta ja erioikeuksia
              kyseessä olevan menettelyn yhteydessä;
              2.      esittää kantanaan, että edellä mainitun pöytäkirjan 9 artiklan perusteella ja asianomaisessa jäsen-
              valtiossa noudatettavat menettelyt huomioon ottaen, että oikeudenkäyntiä ei kyseisessä tapauksessa voida
              jatkaa, ja kehottaa tuomioistuinta tekemään tarvittavat johtopäätökset;
              3.      kehottaa puhemiestä välittämään tämän päätöksen ja asiasta vastaavan valiokunnan mietinnön
              viipymättä Brescian tuomioistuimelle.
              (1) Euroopan parlamentin päätös valtakirjojen tarkastuksesta Euroopan parlamentin 10.13. kesäkuuta 1999 pidettyjen
                   viidensien suorien vaalien jälkeen (EYVL C 296, 18.10.2000, s. 93).
              (2) Euroopan yhteisöjen erioikeuksista ja vapauksista tehdyn pöytäkirjan 9 artikla.
              P5_TA(2004)0354
              Pyyntö Umberto Bossin parlamentaarisen koskemattomuuden puolustamiseksi
              (toinen pyyntö)
              Euroopan parlamentin päätös Umberto Bossin pyynnöstä, joka koskee hänen parlamentaarisen
                               koskemattomuutensa ja erioikeuksiensa puolustamista (2003/2172(IMM))
              Euroopan parlamentti, joka
                   on vastaanottanut Umberto Bossin lähettämän pyynnön, joka koskee hänen parlamentaarisen koske-
                    mattomuutensa puolustamista Brescian tuomioistuimessa vireillä olevan menettelyn yhteydessä, ja saa-
                    nut siitä tiedon täysistunnossa 1. syyskuuta 2003,
                   ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytä-
                    kirjan 9 artiklan sekä edustajien valitsemisesta Euroopan parlamenttiin yleisillä, välittömillä vaaleilla
                    20. syyskuuta 1976 annetun säädöksen 4 artiklan 2 kohdan,
                   ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 (1)
                    antamat tuomiot,
                   ottaa huomioon työjärjestyksen 6 ja 6 a artiklan,
                   ottaa huomioon oikeudellisten ja sisämarkkina-asioiden valiokunnan mietinnön (A5-0282/2004),
              (1) Ks. yhteisöjen tuomioistuimen oikeustapauskokoelma, asia 101/63, Wagner v. Fohrmann ja Krier, suomenkielinen
                   erityispainos I, s. 203 ja asia 149/85, Wybot v. Faure ym., suomenkielinen erityispainos VIII, s. 729.


Avis juridique important

|

31998D0716(05)

Neuvoston päätös, tehty 29 päivänä kesäkuuta 1998, kätilökoulutuksen neuvoa-antavan komitean varsinaisen ja varajäsenen nimeämisestä

Virallinen lehti nro C 222 , 16/07/1998 s. 0008 - 0008

NEUVOSTON PÄÄTÖS,tehty 29 päivänä kesäkuuta 1998,kätilökoulutuksen neuvoa-antavan komitean varsinaisen ja varajäsenen nimeämisestä (98/C 222/05)EUROOPAN UNIONIN NEUVOSTO, jokaottaa huomioon 21. tammikuuta 1980 kätilökoulutuksen neuvoa-antavan komitean (1) perustamisesta tehdyn neuvoston päätöksen 80/156/ETY ja erityisesti sen 3 ja 4 artiklan,sekä katsoo, että23. lokakuuta 1995 (2) tehdyllä päätöksellään neuvosto nimesi Pilar TOLEDANO GONZÁLEZin kyseisen komitean varsinaiseksi jäseneksi 22. lokakuuta 1998 päättyväksi toimikaudeksi,Espanjan hallitus on nimennyt Adoración BELTRÁN BALSELLSin korvaamaan Pilar TOLEDANO GONZÁLEZin,ON PÄÄTTÄNYT SEURAAVAA:Ainoa artikla Adoración BELTRÁN BALSELLS nimetään kätilökoulutuksen neuvoa-antavan komitean varsinaiseksi jäseneksi korvaamaan Pilar TOLEDANO GONZÁLEZin tämän jäljellä olevaksi toimikaudeksi eli 22 päivään lokakuuta 1998.Tehty Luxemburgissa 29 päivänä kesäkuuta 1998.Neuvoston puolestaR. COOKPuheenjohtaja(1) EYVL L 33, 11.2.1980, s. 13.(2) EYVL C 292, 7.11.1995, s. 2.


title: 2006/351/EY: Siirtotyöläisten sosiaaliturvan hallintotoimikunta - Päätös N:o 205, tehty  17 päivänä lokakuuta 2005 , osittaisen työttömyyden käsitteen soveltamisesta niiden rajatyöntekijöihin, (ETA:n kannalta ja EU:n ja Sveitsin sopimuksen kannalta merkityksellinen teksti)

text:
               18.5.2006

               FI

               Euroopan unionin virallinen lehti

               L 130/37

      PÄÄTÖS N:o 205,
   tehty 17 päivänä lokakuuta 2005,
   osittaisen työttömyyden käsitteen soveltamisesta niiden rajatyöntekijöihin,
   (ETA:n kannalta ja EU:n ja Sveitsin sopimuksen kannalta merkityksellinen teksti)
   (2006/351/EY)
   SIIRTOTYÖLÄISTEN SOSIAALITURVAN HALLINTOTOIMIKUNTA, joka
   ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 (1) 81 artiklan a alakohdan, jonka mukaan hallintotoimikunnan tehtävänä on käsitellä kaikkia hallinnollisia kysymyksiä ja tulkintakysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
   ottaa huomioon kyseisen asetuksen 71 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 1408/71 71 artiklan 1 kohdan a alakohdassa säädetään kokonaan työttömiin rajatyöntekijöihin sovellettavasta poikkeuksesta yleiseen työskentelyvaltion lainsäädännön soveltamista koskevaan periaatteeseen (lex loci laboris), joka vahvistetaan saman asetuksen 13 artiklan 2 kohdan a alakohdassa.

               (2)

               Euroopan yhteisöjen tuomioistuin on todennut, että kriteerien, joiden mukaisesti ratkaistaan, onko rajatyöntekijää pidettävä kyseisen asetuksen 71 artiklan 1 kohdan a alakohdassa tarkoitetulla tavalla osittain tai kokonaan työttömänä, on oltava yhdenmukaisia ja perustuttava yhteisön oikeuteen, eikä tätä kysymystä voida ratkaista kansalliseen oikeuteen perustuvien kriteerien pohjalta (2).

               (3)

               Koska eri jäsenvaltioiden sosiaaliturvalaitosten käytännössä on tullut esiin erilaisia tulkintoja siitä, minkälaiseksi työttömyys olisi määriteltävä, on täsmennettävä kyseisen artiklan soveltamisalaa, jotta voitaisiin antaa yhtenäiset ja tasapuoliset kriteerit artiklan soveltamiseksi edellä mainituissa laitoksissa.

               (4)

               Euroopan yhteisöjen tuomioistuin on täsmentänyt, että jos rajatyöntekijällä ei ole enää mitään yhteyttä toimivaltaiseen jäsenvaltioon ja jos hän on kokonaan työtön, työttömyysetuudet antaa asuinpaikan laitos omalla kustannuksellaan.

               (5)

               Sen arviointi, onko työsuhde voimassa tai jatkuuko se, tehdään yksinomaan työskentelyvaltion kansallisen lainsäädännön perusteella.

               (6)

               Asetuksen 71 artiklan tavoitetta rajatyöntekijöiden suojelusta ei saavuteta, jos työntekijä pysyy saman yrityksen palveluksessa – mutta hänen toimintansa keskeytyy – muussa jäsenvaltiossa kuin siinä, jonka alueella hän asuu, ja häntä kuitenkin pidetään kokonaan työttömänä ja hänen olisi käännyttävä asuinpaikkansa laitoksen puoleen saadakseen työttömyysetuuksia,

         ON PÄÄTTÄNYT SEURAAVAA:

               1)

               Asetuksen 71 artiklan 1 kohdan a alakohdan soveltamista varten työttömyyden luonteen – onko työntekijä osittain vai kokonaan työttömänä – määrittäminen riippuu siitä, säilyykö osapuolien välillä työsuhde vai puuttuuko se, eikä siitä, miten pitkä mahdollinen toiminnan keskeytyminen on.

               2)

               Jos rajatyöntekijän työllistää edelleen jokin yritys muussa jäsenvaltiossa kuin siinä, jonka alueella hän asuu, mutta hänen toimintansa keskeytyy – kuitenkin niin, että hänellä on mahdollisuus siirtyä takaisin työhönsä milloin tahansa –, kyseistä työntekijää pidetään osittain työttömänä, ja hänelle kuuluvat etuudet myöntää työskentelyjäsenvaltion toimivaltainen laitos asetuksen (ETY) N:o 1408/71 71 artiklan 1 kohdan a alakohdan i alakohdan mukaisesti.

               3)

               Jos työsuhteen puuttuessa rajatyöntekijällä ei ole enää yhteyttä työskentelyjäsenvaltioon – esimerkiksi irtisanomisen tai määräaikaisen työsuhteen päättymisen vuoksi –, häntä pidetään kokonaan työttömänä asetuksen (ETY) N:o 1408/71 71 artiklan 1 kohdan a alakohdan ii alakohdan mukaisesti, ja työttömyysetuudet maksaa asuinpaikan laitos omalla kustannuksellaan.

               4)

               Tätä päätöstä sovelletaan sen kuukauden ensimmäisestä päivästä, joka seuraa sen julkaisemista Euroopan unionin virallisessa lehdessä.

            Hallintotoimikunnan puheenjohtaja

         Anna HUDZIECZEK

      (1)  EYVL L 149, 5.7.1971, s. 2. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 631/2004 (EYVL L 100, 6.4.2004, s. 1).

      (2)  Asia C-444/98, ”R.J. de Laat vastaan Bestuur van het Landelijk instituut sociale verzekeringen”, tuomio 15.3.2001, Kok. 2001, s. I-02229.